**5. évfolyam**

**Követelmények:**

A gyermek, tanuló:

* legyen képes a természeti formák, élőlények, egyszerű jelenségek, folyamatok megfigyelésére, tapasztalatainak összegzésére és ismertetésére,
* tudjon tanári irányítással egyénileg és csoportban dolgozni,
* legyen képes az élő és élettelen világ ok-okozati összefüggéseinek felismerésére, példákkal történő illusztrálására,
* használja megfelelő biztonsággal a szaknyelvet és az önálló ismeretszerzés megismert technikáit
* ismerje a térkép ábrázolásmódja és a valóság közötti kapcsolatot,
* a térkép jelkulcsának használatával igazodjon el – elemi szinten – Magyarország domborzati-vízrajzi, közigazgatási és egyszerű tematikus térképein,
* ismerje az időjárási elemek területi, időbeli változásai közötti összefüggéseket,
* fogalmazza meg, milyen az aktuális időjárás,
* tudjon különbséget tenni az időjárás és az éghajlat között,
* ismerje hazánk éghajlatának jellemzőit,
* ismerje fel a legfontosabb felszínformákat a valóságban és a térképen,
* ismerje fel leírásból, jellemző álló- vagy mozgóképről hazánk nagytájait. Értse a felszínük kialakulásában résztvevő folyamatok egymásutániságát, összhatását, tudjon példákat mondani a haza nagytájak természeti-társadalmi-környezeti értékeire,
* legyen képes felismerni, megnevezni és jellemezni az őszi és a tavaszi kertben megismert élőlényeket,
* ismerje és hasznosítsa a gyümölcs- és zöldségfélék táplálkozásban betöltött szerepét, fogyasztásuk egészségügyi szabályait,
* tudja, hogy a kert élőlényei környezetükkel és egymással szoros kapcsolatban, kölcsönhatásban élnek,
* ismerje az ember természetformáló munkáját a kultúrnövények kialakulásának és az állatok házasításának folyamatában,
* ismerje fel és tudja jellemezni a megismert állatok küllemét, testfelépítését, életmódját és az emberhez való kapcsolatát,
* ismerje a háziállatok tenyésztésének célját és az egészséges állattartás ismérveit,
* rendelkezzen a növényi és állati termékek fogyasztásának elemi egészségügyi ismereteivel és gyakorlatával,
* sajátítsa el és használja a mindennapi életében a helyes fogyasztói magatartás ismereteit,
* törekedjen a kulturált és emberséges állattartás, valamint az állatvédelmi szabályok betartására,
* ismerje fel a környezetében tapasztalható környezetkárosító tevékenységeket, folyamatokat,
* értse és tudja, hogy élő és élettelen környezetének állapotáért ő is sokat tehet.

**Témakörök:**

I. félév

*Élet a kertben*

Min. követelmény: Legismertebb gyümölcsfáink: a szilvafa, almafa és a szőlő habitusa, jellegzetes szervei. Legfontosabb zöldségfélék: paradicsom, paprika, uborka, fejeskáposzta, sárgarépa, petrezselyem jellegzetes szervei, egyedfejlődése.

*Anyagok és változások a környezetünkben*

Min. követelmény: Fizikai és kémiai tulajdonságok különbsége, példákkal, Halmazállapotok jellemzői, halmazállapot – változások, oldatok felépítése, égés feltételei, fajtái.

*Tájékozódás a térképen*

Min. követelmény: Eligazodás a domborzati-vízrajzi, közigazgatási, egyszerű tematikus és a lakóhelyi környezetet ábrázoló térképeken. A térkép jelkulcsának használata. A térképolvasás lépéseinek alkalmaztatása a szemléleti térképolvasás szintjén.

II. félév

*Az időjárás és az éghajlat*

Min követelmény.: Számításokkal alátámasztani a hőmérséklet napi-, évi ingadozását, a középhőmérséklet alakulását. Tematikus térképek, diagramok elemzésével összegyűjteni hazánk éghajlatának jellemzőit.

*Felszíni és felszín alatti vizek*

Min. követelmény: Folyók folyásiránya, folyóvizek fajtái, hazánk fő folyói, térképolvasás, felszín alatti vizek fajtái, fogalmak ismerete (vízgyűjtő terület, vízválasztó, áradás, apadás, talajvíz, belvíz, termálvíz), fő tavaink, tavak kialakulása, pusztulása.

*Állatok a házban és a ház körül*

Min. követelmény: A házasítás életmódbeli változásainak következményei, háziállatok küllemi sajátosságai és jellegzetes szerveik, életmód és a szervezet oksági kapcsolatait, fogazat, táplálkozási módok.